**PÁLYÁZATI FELHÍVÁS**

**Nem közművel összegyűjtött háztartási szennyvíz összegyűjtésére, elszállítására és ártalommentes elhelyezésére vonatkozó szolgáltatás elvégzésére történő kiválasztásra**

**Kiíró**: Salföld Község Önkormányzata

Tel: 87/464-017, e-mail: jegyzo@kovagoors.hu

**Pályázati felhívás**:

Salföld Község Önkormányzata pályázatot hirdet a község közigazgatási területén keletkező nem közművel összegyűjtött háztartási szennyvíz közszolgáltatás keretében történő összegyűjtésére, elszállítására és ártalommentes elhelyezésére2022. január 1-jétől 2026. december 31-éig tartó időtartamra.

**Információ a polgármestertől írásban kérhető:** Salföld Község Önkormányzata (8256 Salföld, Kossuth u. 27.; e-mail: jegyzo@kovagoors.hu )

A pályázati feltételeket jelen dokumentáció tartalmazza.

**Bevezetés**

Az ingatlan tulajdonosa, birtokosa vagy használója (a továbbiakban együtt: ingatlantulajdonos) köteles az ingatlanán keletkező, az ideiglenes tárolásra szolgáló (közműpótló) létesítmények, berendezések ürítéséből származó, illetve közüzemi csatornahálózatba vagy más módon befogadóba vagy szennyvíztisztítóba nem vezetett háztartási szennyvizet zárt tárolóban (a talaj vagy talajvíz szennyeződését kizáró módon) gyűjteni, továbbá az annak begyűjtésére feljogosított hulladékkezelőnek átadni.

A települési önkormányzat kötelezően ellátandó közszolgáltatásként az ingatlantulajdonosoknál keletkező háztartási szennyvíz kezelésére hulladékkezelési közszolgáltatást (a továbbiakban: közszolgáltatás) szervez, és tart fenn.

Az önkormányzat köteles a közszolgáltató kiválasztására irányuló eljárás lefolytatását követően a közszolgáltatót önkormányzati rendeletben megnevezni. Az önkormányzat felelőssége a kiválasztás során vizsgálni azt, hogy a szükséges engedélyekkel rendelkezik-e a szolgáltató, és csak azt választhatja ki, amelyik az összes jogszabályi feltételnek megfelel. A hulladékszállítási tevékenység engedélyköteles tevékenység, mely tevékenységet a környezetvédelmi előírások betartása mellett a hulladék sajátosságait figyelembe vevő speciális szállítójárművel lehet végezni. A tevékenység végzése megfelelő szaktudást és felszereltséget igényel.

A község közigazgatási területén a háztartási szennyvíz gyűjtése, elszállítása, ártalommentes elhelyezése közszolgáltatás szervezése most kerül bevezetésre, ezért az elszállítással kerülő szennyvíz mennyisége az előző évi rendelkezésre álló adatból becsléssel került meghatározásra, mértéke nem mondható teljes körűnek és pontosnak.

A közszolgáltatási szerződés a vízgazdálkodásról szóló 1995 évi LVII. törvény 44/B.§-44/J § alapján kerül megkötésre.

**I. A pályázaton történő részvétel általános feltételei**

A pályázaton minden gazdálkodó szervezet, továbbá külföldi vállalkozás Magyarországon nyilvántartásba vett fióktelepe (továbbiakban együtt: vállalkozás) részt vehet, amely érvényes cégbejegyzéssel, illetőleg egyéni vállalkozói igazolvánnyal, valamint a pályázati kiírásban megjelölt tevékenység végzéséhez szükséges – külön jogszabályokban megállapított – érvényes környezetvédelmi hatósági engedéllyel rendelkezik, és nem áll végelszámolás alatt, ellene csőd-, illetve felszámolási eljárás nincs folyamatban.

**II. A pályázóval szemben támasztott követelmények**

A pályázónak rendelkeznie kell:

1. Tulajdonában, kezelésében, vagy bérleményében lévő – hatóságilag engedélyezett – telephellyel, amely alkalmas a közszolgáltatás végzéséhez szükséges járművek, gépek, berendezések és eszközök tárolására, tisztítására, fertőtlenítésére és karbantartására.
2. A közszolgáltatás ellátásához szükséges – hatósági engedéllyel rendelkező és megfelelő műszaki állapotban levő járművekkel, gépekkel, berendezésekkel és eszközökkel;
3. Olyan felszerelésekkel és eszközökkel, amelyek a közszolgáltatás keretében ellátni szándékozott tevékenység gyakorlása során esetlegesen keletkező környezeti károk azonnali beavatkozást igénylő elhárításához szükségesek;
4. A közszolgáltatás ellátásához szükséges létszámú – és a jogszabályok előírásainak megfelelően képzett – szakemberrel.
5. Nyilvántartási, információs, valamint adatkezelési és adatszolgáltatási rendszer létrehozásához és folyamatos működtetéséhez szükséges feltételekkel; számítógépes nyilvántartás vezetése kötelező.
6. A pályázónak tájékoztatásul – a közszolgáltatási tevékenysége gazdasági kockázati tényezőjeként való megítélhetősége érdekében – pályázatában meg kell jelölnie, hogy a pályázaton való részvétel általános feltételeként meghatározott vállalkozási jogosultsága alapján és mellett milyen, a pályázati kiírásban meg nem jelölt egyéb tevékenységeket végez, továbbá nyilatkoznia kell arról, hogy ezek a tevékenységek nyertessége esetén nem veszélyeztetik a közszolgáltatási szerződésben vállalt kötelezettségeinek teljesítését.

**III. A pályázat tartalma követelményei**

1. A közszolgáltatás ellátása során kötelezően és kizárólagosan igénybe vehető ártalmatlanító hely: a DRV Zrt.8600 Siófok, Tanácsház u. 7. Révfülöpi telepe.
2. A közszolgáltatást ellátó köteles szerződést kötni a szennyvíztelepet üzemeltető DRV Zrt-vel (8600 Siófok, Tanácsház u. 7.), amelyben meghatározásra kerül a befogadás díjának és egyéb feltételeinek meghatározása.
3. A pályázónak gondoskodni kell a közszolgáltatás ellátásához szükséges ügyfélszolgálat létrehozásáról és ügyeleti rendszer működtetéséről a település területén.
4. A pályázónak gondoskodnia kell a szakmai alkalmasság igazolásáról.
5. A közszolgáltatás szempontjából jellemző adatok:
   1. a lakosság létszáma: 71 fő (2017-es adat szerint)
   2. közlekedési jellemzők: 73132-es számú úton közelíthető meg a település.
   3. gazdálkodó szervezetek száma amelyek a szolgáltatást várhatóan igénybe veszik: -
   4. várható folyékony hulladék mennyisége: 40 m3/év
   5. hulladék fajtája és összetétele: háztartási szennyvíz
   6. a közszolgáltatás tervezett időtartama: a közszolgáltatási szerződés megkötésétől 5 év (előreláthatólag 2022. január 1-jétől 2026. december 31.)

**IV. A pályázónak a pályázatban tételesen ismertetnie és igazolnia kell:**

1.) A pályázó műszaki alkalmasságánakigazolása:

A pályázónak be kell mutatni :

1. a pályázat benyújtását megelőző 2 évben teljesített szolgáltatásainak mennyiségi és minőségi adatainak ismertetése (ellenszolgáltatás összege, mennyisége, másik fél megnevezése)
2. elvégzett fejlesztéseit és beruházásait az elmúlt két évben,
3. használt székhelyének, illetve telephelyének jellemzőit,
4. a hulladékkezelési tevékenysége körébe tartozó létesítményeinek és eszközeinek technikai és műszaki állapotát,
5. az alkalmazott hulladékkezelési technológia, eljárás jellemzőit, gazdaságossági és környezetvédelmi értékelését,
6. a hulladékkezelési tevékenység körében foglalkoztatott szakirányú képesítéssel rendelkező szakembereinek létszámát és képzettségét,
7. személyi állományának munkavédelmi felkészültségét és védőeszközökkel való ellátottságát,
8. a hulladékkezelési tevékenység körében alkalmazott nyilvántartási és információs rendszerét,

**Alkalmatlan a pályázó**:

1. Ha nem rendelkezik legalább 1 db gépkocsivezetővel, 1 db érvényes hatósági engedéllyel rendelkező szippantós járművel. Ha nem rendelkezik 1 db edénnyel és 1 db kézi szerszámmal, amely a tevékenység gyakorlása során esetlegesen keletkező környezeti károk azonnali beavatkozást igénylő elhárításához szükséges.

2. A pályázó **pénzügyi alkalmasságának igazolására** az alábbi dokumentációkat kell csatolni:

1. 120 napnál nem régebbi cégkivonatot (egyéni vállalkozó esetében vállalkozói igazolványt) másolatban,
2. tevékenység végzéséhez szükséges környezetvédelmi hatósági engedély másolatát,
3. a vállalkozásnak pályázatához csatolni kell a pályázati kiírást megelőző 2 évre vonatkozó pénzügyi mérlegének adatait, egyéni vállalkozó esetén pedig pénzügyi gazdálkodásra vonatkozó bizonyító erejű okiratot. (2019-2020-as évre)
4. számlavezető bankjának igazolását a pályázó pénzügyi kötelezettségének teljesítéséről és fizetőképességéről, és, hogy az elmúlt 2 évben (2019. január 1-től), volt-e sorban állás a számláján.
5. 30 napnál nem régebbi keltezésű igazolást a köztartozások megfizetéséről (együttes NAV igazolás)
6. nyilatkozatát arról, hogy a vállalkozás nem áll végelszámolás alatt, ellene csőd-, ill. felszámolási eljárás nincs folyamatban.

**Alkalmatlan a pályázó**:- Lejárt köztartozása van.

3. **A több vállalkozás együttes** pályázat benyújtása esetén:

a) a meghatározott követelményeket és feltételeket a pályázóknak (a vállalt résztevékenységük ellátásához igazodóan) együttesen, minden más követelményt és feltételt a pályázó felek mindegyikének külön-külön kell teljesíteni,

b) az együtt pályázó feleknek ügyvéd, illetve közjegyző által ellenjegyzett (hitelesített) szerződésben kell rögzíteniük az együttműködésük részletes szabályait, feltételeit és biztosítékait, a képviseletükben eljáró vállalkozás megnevezését és képviseleti meghatalmazását, a megpályázott közszolgáltatási tevékenységek egymás közötti megosztását, a megpályázott közszolgáltatási tevékenységért való egyetemleges felelősségvállalást,

c) az együttesen pályázó felek kötelesek megjelölni maguk közül azt a vállalkozást, amelyet – nyertesség esetén – az önkormányzat közszolgáltatónak minősít,

d) az együttesen pályázó feleknek a b) pont szerinti szerződést (amely szükség szerint a c) pont szerinti kijelölést is tartalmazza) a pályázathoz csatolniuk kell.

4. A pályázónak részletes - adatokkal és leírásokkal alátámasztott - ajánlatot kell tennie, melynek ki kell térnie különösen:

1. a közszolgáltatás ellátásának módjára és szervezésére,
2. tervezett gépek, eszközök alkalmazására,
3. tervezett technológiák, eljárások,
4. szállítási díjakra: Ft-ban,
5. szállítási kapacitásra: m3/nap,
6. közszolgáltatás finanszírozásának feltételeire, módjára,
7. közszolgáltatási díj beszedésének módjára,
8. ügyfélszolgálati, tájékoztatási rendszer működtetése

A d) pontban írt szállítási díjat a vízgazdálkodásról szóló 1995 évi LVII törvény 44/D.§ (1)-(6) bekezdések szerint köteles meghatározni.

5. Az ajánlathoz a pályázónak csatolnia kell nyilatkozatát arról, hogy:

1. a pályázati kiírásban foglalt feltételeket elfogadja,
2. ajánlatát, az eredményhirdetést követő legalább 30 napig fenntartja,
3. nyertessége esetén a pályázati kiírásnak és elfogadott ajánlatnak megfelelő közszolgáltatási szerződést az eredményhirdetés napját követő legfeljebb 30 napon belül aláírja.
4. a vízgazdálkodásról szóló 1995 évi LVII törvény 44/H.§ szerinti költségelszámolás benyújtását vállalja

**V. A pályázati határidő, a pályázat benyújtása**

A pályázat benyújtására nyitva álló határidő: 2021. október 30. ! beérkezési határidő!

A pályázatok benyújtásának helye: Kővágóörsi Közös Önkormányzati Hivatal (8254 Kővágóörs, Petőfi u. 2.)

A pályázat elbírálásának ideje: az önkormányzat képviselő-testülete a pályázatok benyújtására nyitva álló határidő elteltét követő legkésőbb 40 napon belül hozza meg döntését.

A határidő letelte után beérkezett pályázatot érdemi vizsgálat nélkül elutasítjuk

**A pályázat benyújtása**

1. A pályázatokat az önkormányzathoz 1 eredeti példányban zárt iratként (borítékolt, csomagolt formában) kell eljuttatni. A borítékon, csomagon fel kell tüntetni a pályázat megnevezését (Nem közművel összegyűjtött háztartási szennyvíz összegyűjtése és elhelyezése pályázat Salföld), a pályázó nevét és címét.
2. A pályázatokat a Kővágóörsi Közös Önkormányzati Hivatal (8254 Kővágóörs, Petőfi u. 2). címre kell eljuttatni.
3. A pályázó ajánlatát a benyújtásra nyitva álló határidő leteltéig bármikor módosíthatja, kiegészítheti, pontosíthatja, illetőleg az ajánlatot visszavonhatja.
4. Az ajánlat módosítása, kiegészítése és pontosítása érdekében a pályázó a benyújtásra nyitva álló határidő leteltét megelőző 7. napig jogosult az önkormányzathoz a közszolgáltatással kapcsolatban kérdést intézni, tőle információt kérni. Az önkormányzat 3 napon belül a kérdést köteles megválaszolni, a kért információt megadni.
5. A pályázat benyújtásának nyelve: magyar

**VI. A pályázat elbírálása**

**1. A pályázat elbírálásának általános szabályai:**

**a) Az ajánlatok bírálatának szempontja: legalacsonyabb összegű ellenszolgáltatás.**

b) A pályázatok elbírálására a képviselő-testület jogosult

c) A bontáson jelen lehet mindazon vállalkozás képviselője, amely pályázatot nyújtott be. **Borítékok bontása:** 2021. november 2. 12: 00 óra Kővágóörsi Közös Önkormányzati Hivatal (8254 Kővágóörs, Petőfi u. 2).

d) Az önkormányzat hiánypótlási lehetőséget biztosít egy alkalommal teljes körben.

e) Érvénytelennek kell minősíteni a pályázatot, ha az, a pályázat benyújtására megállapított határidő letelte után érkezett, vagy a hiánypótlási határidő után nem vagy hiányosan tartalmazza azokat a kellékeket és mellékleteket, amelyeket a pályázati kiírás meghatározott.

Az érvénytelennek minősülő pályázat az elbírálás további menetében nem vehet részt.

**2. A pályázatok minősítése:**

a) az értékelés a pályázat tartalmának értékeléséből és a pályázatok rangsorának megállapítására tett javaslatokból áll.

b) az önkormányzatot megilleti az a jog – akár a minősítő értékelés ellenére is -, hogy a pályázatot eredménytelennek nyilvánítsa és egyik pályázót se hirdesse ki győztesnek.

c) a pályázat nyertesét, amellyel az önkormányzat közszolgáltatási szerződést köt az önkormányzat **képviselő-testülete határozatban** állapítja meg, majd nevesíti önkormányzati rendeletében.

**3. A közszolgáltatási szerződés megkötése:**

a) közszolgáltatási szerződést az önkormányzat képviselő-testületének a pályázat nyertesével a képviselő-testületi döntést követő legkésőbb 10 napon belül kell megkötni.

b) a közszolgáltatási szerződésben az önkormányzat kötelességeként kell meghatározni

- a közszolgáltatás hatékony és folyamatos ellátásához a közszolgáltató számára szükséges információk szolgáltatását,

- a közszolgáltatás körébe tartozó és a településen folyó egyéb hulladékkezelési tevékenységek összehangolásának elősegítését,

- a településen működtetett különböző közszolgáltatások összehangolásának elősegítését,

- a települési igények kielégítésére alkalmas hulladék gyűjtésére, kezelésére, ártalmatlanítására szolgáló helyek és létesítmények kijelölését,

- a közszolgáltató (a közszolgáltatás azonos elemére több vállalkozás együttes pályázatának nyertessége esetén: a közszolgáltatók) kizárólagos közszolgáltatási jogának biztosítását,

c) a közszolgáltatási szerződésben a közszolgáltató kötelességeként kell meghatározni:

- a közszolgáltatás folyamatos és teljes körű ellátását,

- a közszolgáltatás meghatározott rendszer, módszer és gyakoriság szerinti teljesítését,

- a közszolgáltatás teljesítéséhez szükséges mennyiségű és minőségű jármű, gép, eszköz, berendezés biztosítását, valamint a szükséges létszámú és képzettségű szakember alkalmazását,

- a közszolgáltatás folyamatos, biztonságos és bővíthető teljesítéséhez szükséges fejlesztések, beruházások és karbantartások elvégzését,

- a közszolgáltatás körébe tartozó hulladék ártalmatlanítására a települési önkormányzat képviselő-testülete által kijelölt helyek és létesítmények igénybe vételét,

- a közszolgáltató által alkalmazott közszolgáltatási díj mértékéről és az alkalmazás tapasztalatairól a települési önkormányzat képviselő-testületének történő legalább évenkénti

egyszeri tájékoztatást,

- a közszolgáltatás teljesítésével összefüggő adatszolgáltatás rendszeres teljesítését és meghatározott nyilvántartási rendszer működtetését,

- a fogyasztók számára könnyen hozzáférhető ügyfélszolgálat és tájékoztatási rendszer működtetését,

- a fogyasztói panaszok és észrevételek elintézési rendjének megállapítását.

A pályázati felhívást Salföld Község Önkormányzata Képviselő-testülete ……/2021.(…) szám alatt hozott határozatával jóváhagyta.

Salföld, 2021. ………………………………..

Fábián Gusztáv

polgármester